Diari Oficial de la Generalitat Valenciana


Sumari del DOGV 9853, del 21-05-2024 (2024/4534)

RESOLUCIÓ de 7 de maig de 2024, de la secretària autonòmica de Cultura i Esport, per la qual es regula i es concedix una subvenció directa a 25 federacions esportives de la Comunitat Valenciana per a l'organització dels XLII Jocs Esportius de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9853

Data del DOGV
:   21-05-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/4534


Data del document
:   07-05-2024

Organisme emissor
:   Vicepresidència Primera i Conselleria de Cultura i Esport

Tipus de document
:   Resolució

Descriptors 

:   * Vicepresidència Primera i Conselleria de Cultura i Esport

RESOLUCIÓ de 7 de maig de 2024, de la secretària autonòmica de Cultura i Esport, per la qual es regula i es concedix una subvenció directa a 25 federacions esportives de la Comunitat Valenciana per a l'organització dels XLII Jocs Esportius de la Comunitat Valenciana. [2024/4534]  
La Llei 8/2023, de 27 de desembre, de pressupostos de la Generalitat per a l'exercici 2024, preveu amb càrrec al programa 457A00, Foment de l'activitat esportiva, secció G0118, servici 02, centre gestor 03 i capítol IV, la línia de subvenció S0737, amb la denominació «Esport base. Col·laboració en l'organització dels jocs esportius de la Comunitat Valenciana. Federacions», amb una dotació total de 573.000 euros, de regulació nominativa i concessió directa a favor de les 25 federacions esportives autonòmiques que s'indiquen en l'annex, i que té com a descripció i finalitat «ajudar les federacions esportives autonòmiques en la seua col·laboració específica en l'organització i control dels jocs esportius de la Comunitat Valenciana, així com la seua assistència i participació en els campionats d'Espanya en edat escolar per seleccions autonòmiques.»  
Esta línia de subvenció està inclosa en el Pla estratègic de subvencions de la Vicepresidència Primera i Conselleria de Cultura i Esport, per al període 2024-2026, aprovat per Resolució de 12 de febrer de 2024. La finalitat de la subvenció implica el compliment dels compromisos de caràcter social establits en el Decret 11/2022, del Consell, i el seu seguiment mitjançant el Pla de Control establit.  
  
L'article 22 de la Llei 38/2003, de 17 de novembre, general de subvencions, establix, en l'apartat 2.a la possibilitat de concedir de manera directa les subvencions previstes nominativament en els pressupostos generals de l'Estat, de les comunitats autònomes o de les entitats locals, en els termes recollits en els convenis i en la normativa reguladora d'estes subvencions.  
D'altra banda, l'article 168 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en la redacció que en fa el Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a la recuperació de la crisi conseqüència de la COVID-19, establix que podran concedir-se de manera directa, mitjançant resolució, les subvencions previstes nominativament en la Llei de pressupostos de la Generalitat, entenent-se com a tals aquelles l'objecte, dotació pressupostària i destinatari de les quals figuren inequívocament en els seus annexos.  
  
En este sentit, la lletra d) de l'apartat 4 de l'article 160 de l'esmentada Llei 1/2015, disposa que les persones titulars de les conselleries seran les competents per a la concessió de les subvencions nominatives, i l'apartat 5 de l'esmentat article preveu que l'exercici d'esta competència podrà ser delegat.  
D'esta manera, mitjançant la Resolució de 13 d'abril de 2022, del conseller d'Educació, Cultura i Esport, sobre delegació de competències en determinats òrgans, es delega en la persona titular de la Secretaria Autonòmica de Cultura i Esport la competència per a concedir les subvencions, de manera directa, que corresponguen al seu àmbit competencial, a què fan referència els articles 22.2 i 28 de la Llei 38/2003, de 17 de novembre, general de subvencions, i l'article 168 de la Llei 1/2015, de 6 de febrer, de la Generalitat, del sector públic instrumental i de subvencions.  
La Llei 2/2011, de 22 de març, de la Generalitat, de l'esport i l'activitat física de la Comunitat Valenciana, establix, en l'apartat 6 de l'article 2, com a principi rector de l'Administració pública, «el reconeixement de la pràctica esportiva com a factor essencial per a l'atenció de la salut, per a l'augment de la qualitat de vida i del benestar social, per al desenvolupament integral de la persona i per al rendiment de beneficis de salut en totes les edats mitjançant les activitats físiques adients», i en l'apartat 7, «el reconeixement de l'esport i l'activitat física com a valor educatiu que contribuïx a la formació integral de xiquets i joves».  
  
L'esmentada Llei 2/2011, en l'article 31, fa una menció expressa als jocs esportius de la Comunitat Valenciana com un «conjunt de competicions i activitats de caràcter esportiu, de convocatòria anual, dirigides a la població en edat escolar, atenent la seua diversitat i oberta a la participació de qualsevol tipus d'entitats i centres docents», i establix que l'organització correspon a la Generalitat i als ajuntaments, amb la col·laboració de les diputacions provincials i les federacions esportives autonòmiques.  
La conselleria competent en matèria d'esport convoca anualment els jocs esportius de la Comunitat Valenciana en edat escolar i aprova les bases per les quals es regulen, i la inscripció està oberta a tots els esports amb federació autonòmica legalment constituïda.  
Les federacions esportives tenen com a objectiu prioritari la promoció, tutela, organització i control de la pràctica de les respectives modalitats i especialitats esportives dins de l'àmbit territorial de la Comunitat Valenciana, i exercixen, per delegació, funcions públiques de caràcter administratiu, i actuen, en este cas, com a agents col·laboradors de l'Administració autonòmica. Estes funcions no podran ser en cap cas delegades.  
S'ha aplicat el que es disposa en el Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques. La subvenció que es concedix en esta resolució no necessita la notificació abans esmentada, per no tindre els requisits de l'article 107 del Tractat de Funcionament de la Unió Europea; en concret, per no suposar avantatge econòmic, ja que l'entitat a la qual va dirigida la subvenció no exercix activitat econòmica que puga oferir béns o servicis en el mercat, o, si és el cas, haurà de realitzar una separació comptable entre les activitats subvencionades i les activitats econòmiques que puguen dur a terme, per la qual cosa no hi ha possibilitat de falsejament de la competència.  
  
Per tot el que s'ha exposat, havent-se seguit els tràmits que es recullen en l'article 168.1.A de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, d'acord amb el que establix la Llei 8/2023, de 27 de desembre, de pressupostos de la Generalitat per a 2024, en virtut de les competències atribuïdes a la Vicepresidència Primera i Conselleria de Cultura i Esport en el Decret 10/2023, de 19 de juliol, del president de la Generalitat, d'acord amb el Decret 186/2023, de 17 d'octubre, del Consell, d'aprovació del Reglament orgànic i funcional de la Vicepresidència Primera i Conselleria de Cultura i Esport, conforme a la delegació continguda en el resolc primer apartat 2 de la Resolució de 13 d'abril de 2022, del conseller d'Educació, Cultura i Esport, sobre delegació de competències en determinats òrgans, i d'acord amb la proposta del director general d'Esport i de conformitat amb esta, resolc:  
  
  
Primer. Objecte  
La present resolució té com a objecte regular la concessió directa de la subvenció per a l'organització dels XLII Jocs Esportius de la Comunitat Valenciana destinada a les 25 federacions esportives autonòmiques que s'indiquen en l'annex I, prevista en la Llei 8/2023, de 27 de desembre, de pressupostos de la Generalitat per a l'exercici 2024.  
  
Les actuacions a desenvolupar són l'organització tècnica dels jocs esportius en els seus diferents àmbits de competició provincial i autonòmica, amb l'aportació del personal arbitral necessari, control tècnic, muntatge, secretaria i administració, resultats, material, i tot el que és necessari per al desenvolupament de les activitats i competicions establides en els calendaris d'àmbit provincial i autonòmic dels jocs esportius, així com la preparació, desplaçament, assistència i participació, si és el cas, de la selecció autonòmica corresponent en el Campionat d'Espanya en Edat Escolar convocat pel Consell Superior d'Esports.  
  
Segon. Raons d'interés públic que concorren en la seua concessió  
La possibilitat de concedir una subvenció de caràcter nominatiu a les federacions esportives està prevista en l'article 22.2.a de la Llei 38/2003, de 17 de novembre, general de subvencions, i en l'article 168.1.A de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i així està prevista de manera expressa en el pressupost de la Generalitat per a 2024, en el programa 457A00, Foment de l'activitat esportiva, secció G0118, servici 02, centre gestor 03 i capítol IV, línia de subvenció S0737, amb la denominació «Esport base. Col·laboració en l'organització dels jocs esportius de la Comunitat Valenciana. Federacions», amb una dotació total de 573.000 euros, de regulació nominativa i concessió directa a favor de les 25 federacions esportives autonòmiques que s'indiquen en l'annex, i que té com a descripció i finalitat «ajudar les federacions esportives autonòmiques en la seua col·laboració específica en l'organització i control dels jocs esportius de la Comunitat Valenciana, així com la seua assistència i participació en els campionats d'Espanya en edat escolar per seleccions autonòmiques.»  
La subvenció regulada en esta resolució té caràcter singular, derivat del caràcter excepcional i únic de les entitats beneficiàries, i atesa la finalitat de la Generalitat de col·laborar en l'organització i control dels jocs esportius de la Comunitat Valenciana com un dels programes fonamentals i definitoris de promoció de l'esport en edat escolar, segons les determinacions expressament previstes per la Llei 8/2023, de 27 de desembre, de pressupostos de la Generalitat per a l'exercici 2024. I justifiquen la seua concessió directa també els articles 3.12, 8.2.i, 31.2, 61.2 i 70.1 de la Llei 2/2011, de l'esport i l'activitat física de la Comunitat Valenciana.  
  
Tercer. Entitats beneficiàries  
Les entitats beneficiàries són les 25 federacions esportives de la Comunitat Valenciana que s'indiquen en l'annex I d'esta resolució i en la Llei 8/2023, de 27 de desembre, de pressupostos de la Generalitat per a l'exercici 2024.  
  
Quart. Activitat subvencionada  
L'import de l'ajuda anirà destinat a sufragar les despeses ocasionades en l'organització i control de les activitats i competicions dels XLII Jocs Esportius de la Comunitat Valenciana a desenvolupar entre l'1 de setembre de 2023 i el 31 d'agost de 2024, com arbitratges, jutges, personal tècnic, desplaçaments, muntatge de competicions, material esportiu no immobilitzat, així com altres derivades de la gestió d'estos com ara secretaria, administració i resultats.  
Una vegada cobertes les necessitats de la competició dels XLII Jocs Esportius de la Comunitat Valenciana, i d'acord amb la Direcció General d'Esport, es podrà destinar una part d'estes ajudes a finançar les despeses derivades dels equipaments esportius i de desplaçament, allotjament i manutenció per l'assistència i participació en els campionats d'Espanya en edat escolar per seleccions autonòmiques convocats pel Consell Superior d'Esports, excloent-ne els equips esportius i altres despeses que tinguen subvenció en la convocatòria específica d'acord amb l'Ordre 62/2016, de 28 de setembre, de la Conselleria d'Educació, Investigació, Cultura i Esport, per la qual s'establixen les bases reguladores per a la concessió de subvencions destinades a les federacions esportives amb participació com a seleccions de la Comunitat Valenciana en els campionats d'Espanya.  
  
  
Quint. Despeses subvencionables  
Es consideren despeses subvencionables aquelles que de manera indubtable responguen a la naturalesa de l'activitat subvencionada, resulten necessàries i es realitzen en el termini establit, i, en particular, a l'efecte del que es disposa en estes bases.  
No es consideraran despeses subvencionables:  
- Material esportiu immobilitzat inventariable.  
- Equips informàtics i altres béns inventariables: ordinadors, impressores, fotocopiadores, tauletes, material d'emmagatzematge de dades, pissarres digitals i projectors i equipament audiovisual.  
- Altres despeses d'inversió (com l'adquisició de mobiliari o telefonia mòbil, reparacions de manteniment que incrementen el valor de la inversió, etc.).  
- Adquisició de béns destinats a la venda.  
- Els interessos deutors dels comptes bancaris.  
- Interessos, recàrrecs i sancions administratives i penals.  
- Despeses de procediments judicials.  
- Despeses ocasionades per menjades de treball, excepte aquelles menjades l'objecte de les quals siga la realització d'una activitat esportiva directa.  
- Despeses sumptuàries (tabac, regals, begudes alcohòliques, menjades o estades en establiments considerats de luxe, etc.) no imprescindibles per a les finalitats de l'activitat esportiva.  
D'acord amb el que es disposa en l'article 31 de la Llei 38/2003, de 17 de novembre, general de subvencions, el cost d'adquisició de les despeses subvencionables haurà d'estar d'acord amb el valor de mercat.  
  
Si és el cas, l'òrgan gestor podrà fer la comprovació del valor del mercat amb els mitjans assenyalats en l'article 170 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
Les activitats que se subvencionen podran executar-se a partir de l'últim quadrimestre de 2023, ja que es tracta d'un programa d'activitats realitzat en el període comprés entre l'1 de setembre de 2023 i el 31 d'agost de 2024, coincidint amb el curs escolar o temporada esportiva.  
  
  
Sext. Quantia  
Concedir una subvenció nominativa a les entitats que s'inclouen a l'annex I, així com autoritzar i disposar els fons a favor d'estes, pels imports que es detallen per un import màxim de 573.000 €, i que es tramite la documentació comptable corresponent, amb càrrec a l'aplicació pressupostària X04045026.457A00, capítol IV, línia S0737, dels pressupostos de la Generalitat per a 2024, per a l'organització dels XLII Jocs Esportius de la Comunitat Valenciana.  
  
Sèptim. Procediment  
Les entitats beneficiàries hauran de manifestar, en el termini de deu dies hàbils a partir de la notificació d'esta resolució, la seua conformitat amb la concessió de la subvenció i amb les presents bases reguladores, d'acord amb el model que s'inclou com a annex II d'esta resolució.  
  
El model de conformitat, degudament emplenat i signat, haurà de presentar-se telemàticament en el portal de la Generalitat, Vicepresidència Primera i Conselleria de Cultura i Esport, dins de l'apartat «Aportació telemàtica de documentació per a un expedient que depenga del Servei de Promoció de l'Esport i Activitat Física de la Direcció General d'Esport» en l'enllaç següent https://www.gva.es/va/inicio/procedimientos'id\_proc=19696 o en qualsevol dels llocs previstos en l'article 16.4 de la Llei 39/2015, d'1 d'octubre, de procediment administratiu comú de les administracions públiques.  
  
Juntament amb la conformitat a la subvenció, s'indicaran les dades de domiciliació bancària; en el cas que es vulga modificar el compte de cobrament de la subvenció es realitzarà a través de l'enllaç https://sede.gva.es/va/inicio/procedimientos'id\_proc=22812, i s'haurà de presentar el justificant de registre d'entrada. No serà necessari si el compte en qüestió ja està donat d'alta en la Generalitat per haver-se presentat en una altra convocatòria.   
D'acord amb el que es disposa en l'article 68 de la Llei 39/2015, d'1 d'octubre, del procediment administratiu comú de les administracions públiques, si el document de conformitat s'ha emplenat de manera incompleta o no s'han aportat els requisits i documents que s'assenyalen en esta base, la persona interessada serà requerida perquè, en un termini de deu dies hàbils, esmene la falta o adjunte els documents preceptius, amb la indicació que, en cas que no ho faça, es considerarà que ha desistit, després de la resolució d'arxivament prèvia de l'expedient, que haurà de ser dictada en els termes que preveu l'article 21 de l'esmentada llei, de manera que quedarà sense efecte la concessió de la subvenció, i se'n perdrà, per tant, el dret a la percepció.  
  
Octau. Òrgan gestor  
Correspon la tramitació i la gestió de la subvenció a la Direcció General d'Esport.   
  
Nové. Obligacions de les entitats beneficiàries  
La federació esportiva autonòmica beneficiària d'esta subvenció quedarà obligada a:  
- Col·laborar en l'organització tècnica dels XLII Jocs Esportius de la Comunitat Valenciana en els àmbits provincials d'Alacant, Castelló i València, i en el corresponent àmbit autonòmic, juntament amb les comissions provincials d'Alacant, Castelló i València i amb la Comissió Tècnica Autonòmica.  
- Complir les bases de competició i dur a terme l'execució dels calendaris d'àmbit provincial i autonòmic d'acord amb la normativa i les directrius establides en la Resolució de 17 d'agost de 2023, del vicepresident primer i conseller de Cultura i Esport, per la qual es convoquen els XLII Jocs Esportius de la Comunitat Valenciana en edat escolar i s'aproven les bases per les quals es regulen.  
- Realitzar l'activitat per a la qual es concedix la subvenció, que serà responsabilitat exclusiva de la Federació. Així mateix, hauran d'aportar, i aniran a càrrec seu, els mitjans humans i materials que calen per a l'adequat desenvolupament de les competicions previstes dins dels jocs esportius, fins i tot les obligacions fiscals i de la Seguretat Social que se'n deriven.  
 Fer constar en el web de la Federació la subvenció concedida per mitjà d'esta resolució, indicant-hi, almenys, l'entitat que la concedix, l'import rebut i l'actuació subvencionada.  
- Notificar a la Direcció General d'Esport qualsevol proposta de canvi o modificació dels programes i pressupostos presentats en el moment que es produïsca.  
- Sotmetre's a la normativa sobre supervisió, seguiment i control de subvencions, així com facilitar tota la informació requerida per l'òrgan gestor de la subvenció.  
- Comunicar a la Direcció General d'Esport la concessió d'altres subvencions, ajudes, ingressos o recursos procedents de qualssevol administracions o ens públics o privats i concedits per a la mateixa finalitat prevista en la present resolució. Esta comunicació haurà d'efectuar-se tan prompte com es conega, i, en tot cas, amb anterioritat a la justificació de l'aplicació donada als fons percebuts.  
  
- Complir, com a beneficiari de la subvenció instrumentada a través d'este conveni, la resta de les obligacions establides en els articles 13 i 14 de la Llei 38/2003, de 17 de novembre, general de subvencions, i en la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, per al pagament d'ajudes i subvencions públiques, i la resta de legislació concordant.  
  
- Proporcionar informació per escrit a la Direcció General d'Esport sobre el desenvolupament de les fases, calendaris i finals provincials i autonòmiques; una memòria final que incloga les classificacions i resultats oficials de les activitats i competicions realitzades; una avaluació del programa, i un resum de caràcter econòmic que en reflectisca el cost final.  
- Organitzar i gestionar les competicions del seu àmbit amb l'aplicació web de la Generalitat JOCSE d'inscripció en línia.  
- Si disposen d'inscripció en línia de la competició d'iniciació al rendiment en aplicació web pròpia de la Federació, hauran de trametre la informació dels seus equips i participants inscrits en un fitxer de dades normalitzat XML d'exportació d'inscripcions en jocs esportius, d'acord amb els requisits del manual d'instruccions per a l'exportació d'inscripcions elaborat per la Generalitat, perquè puga ser traslladat a l'aplicació web de la Generalitat JOCSE.  
  
- Conservar i custodiar proves acreditatives de la realització efectiva de les activitats objecte d'esta subvenció, com per exemple vídeos, fotografies o altres mitjans de prova en format electrònic, així com llistes de participants i publicitat en el seu web o en mitjans de comunicació, que haurà de posar a la disposició de la Direcció General d'Esport en cas que siguen requerides.  
- Fer constar que en tota la informació o publicitat que s'efectue de l'activitat o l'objecte de la subvenció s'utilitzarà un llenguatge no sexista.  
- Evitar les imatges discriminatòries de les dones en tots els materials, imatges i documentació, i fomentar valors d'igualtat, pluralitat de rols i corresponsabilitat entre dones i homes.  
- Incorporar la perspectiva de gènere en totes les memòries justificatives d'actuacions i informe d'avaluació de resultats.  
- L'execució de l'activitat subvencionada no haurà de vulnerar en cap cas el principi de no discriminació per raó de sexe, raça, origen ètnic, religió, conviccions, minusvalideses, edat o orientació sexual, i hauran de facilitar, o almenys no impedir, l'accessibilitat per a les persones amb discapacitat.  
Desé. Transparència, subministrament d'informació i dades obertes  
1. La llei 1/2022, de 13 d'abril, de Transparència i Bon Govern de la Comunitat Valenciana resulta aplicable, segons l'article 3, a les federacions esportives, quant a les seues activitats subjectes a dret administratiu.   
Tenint en compte el que es disposa en l'article 23, les entitats incloses en l'article 3 han de publicar informació relativa a les subvencions i ajudes públiques. En ella s'han de respectar els límits establits per la normativa reguladora de protecció de dades de caràcter personal i per la resta de normativa vigent.  
La informació que cal publicar sobre les subvencions i ajudes públiques ha d'incloure, com a mínim i quan siga procedent, una sèrie de paràmetres delimitats en este precepte, considerant-se aplicables a les federacions d'acord amb les indicacions realitzades per la Direcció General de Transparència els següents:   
a) El pla estratègic de subvencions, que ha de concretar els objectius i els efectes d'utilitat pública o social que es pretenen aconseguir amb l'aplicació de cada subvenció, el termini necessari per a la seua consecució, els costos totals previsibles i les fonts de finançament. b) El text íntegre de les convocatòries d'ajudes i subvencions. c) El seu import i el seu objecte o finalitat. d) Les persones o les entitats beneficiàries. e) Informació per concedent, seguint la distribució orgànica per seccions i ens del sector públic instrumental a ells adscrits. Quan siga possible cal descendir a escala de programa pressupostari. f) El procediment de gestió i justificació de la subvenció, quant al termini d'execució, pagaments anticipats o a compte, import justificat, quanties pagades, resolucions de reintegrament i sancions imposades. g) Les subvencions concedides sense promoure la concurrència. h) Informació estadística sobre l'import global i el percentatge en volum pressupostari de les subvencions concedides de manera directa i de les concedides prèvia convocatòria pública. i) La despesa total efectuada en concepte d'ajudes o subvencions per a famílies i persones especialment vulnerables, com per exemple les relatives a l'atenció a la dependència, acció social i cooperació, persones majors, menors i persones amb diversitat funcional.  
  
Així mateix, conforme al Decret 2/2018, de 12 de gener, del Consell, pel qual es regulen les entitats esportives de la Comunitat Valenciana, totes les federacions esportives estan obligades a publicar en la seua pàgina web de manera clara, estructurada i comprensible per a les persones interessades, la següent informació: Les subvencions i ajudes públiques rebudes i concedides, amb indicació del seu import, objectiu o finalitat i beneficiaris.  
2. Sense perjudici de les obligacions previstes en l'apartat anterior, totes les entitats o persones beneficiàries de subvencions hauran de fer la publicitat adequada del caràcter públic del finançament de programes, activitats, inversions o actuacions de qualsevol tipus que siguen objecte de subvenció, incloent-hi el logotip de la Generalitat Valenciana en mitjans de difusió com per exemple cartells, materials impresos, mitjans electrònics o audiovisuals i en qualsevol altre mitjà de publicitat que es realitze de l'activitat subvencionada.  
3. Les entitats o persones beneficiàries de subvencions estan obligades a subministrar a l'entitat concedent, després de requeriment previ, tota la informació que siga necessària per al compliment per esta de les obligacions previstes en la Llei de transparència, en el termini de 15 dies hàbils des del requeriment. Una vegada transcorregut el termini conferit en el requeriment sense que este haguera sigut atés, l'òrgan que ha realitzat el requeriment podrà acordar, després de l'advertiment i audiència previs a l'interessat, la imposició de multes coercitives en els termes previstos en l'article 5 de la Llei 1/2022.  
4. Els nous conjunts de dades que es generen per la formalització i el desenvolupament de les subvencions atorgades per l'Administració de la Generalitat s'han de disposar, sempre que siga possible, com a conjunt de dades obertes.  
  
Onzé. Règim i termini de justificació de les subvencions  
Les entitats beneficiàries hauran de presentar, davant l'òrgan gestor, l'adequada justificació de la subvenció, de la realització de l'activitat, del compliment de les condicions imposades i de la consecució dels objectius previstos en l'acte de concessió de la subvenció. El termini màxim per a la presentació de la justificació finalitzarà el 30 de setembre de 2024.  
  
Excepcionalment, podran justificar-se despeses efectuades en l'últim quadrimestre de 2023, ja que es tracta d'un programa d'activitats realitzat en el període comprés entre l'1 de setembre de 2023 i el 31 d'agost de 2024, coincidint amb el curs escolar o temporada esportiva.  
  
En concret, les entitats beneficiàries hauran de presentar un compte justificatiu de la despesa realitzada, que es compondrà dels documents següents:  
- Una memòria d'actuació justificativa del compliment de les condicions imposades en la concessió de la subvenció, amb indicació de les activitats realitzades i dels resultats obtinguts: memòria final que incloga les classificacions i els resultats oficials de les activitats i competicions realitzades, una avaluació del programa i un resum de caràcter econòmic que reflectisca el cost final dels XLII Jocs Esportius. Les dades estaran desglossades per sexe del nombre de persones usuàries o beneficiàries de l'activitat subvencionada.  
- Les federacions que disposen d'inscripció en aplicació pròpia en línia hauran de trametre la informació dels seus equips i participants inscrits en un fitxer de dades normalitzat XML d'exportació d'inscripcions en jocs esportius, d'acord amb els requisits del manual d'instruccions per a l'exportació d'inscripcions a JOCSE elaborat per la Generalitat.  
  
- Una memòria econòmica justificativa del cost de les activitats realitzades, que contindrà:  
1r. Una relació classificada i numerada de les despeses de l'activitat, amb identificació de la persona o entitat creditora i del document, concepte de la despesa, el seu import, la data d'emissió i la data de pagament, relació de la despesa amb l'activitat subvencionada, percentatge d'imputació de cada factura a la subvenció concedida, i l'import imputat.  
2n. Les factures o documents de valor probatori equivalent en el tràfic juridicomercantil o amb eficàcia administrativa i la documentació acreditativa del pagament, ordenats correlativament, d'acord amb la relació anterior. Per a controlar l'eventual acumulació de subvencions, les entitats beneficiàries hauran de presentar una declaració responsable que faça constar que tots i cadascun dels documents o factures presentats s'apliquen únicament a la justificació de la subvenció concedida.  
  
Quant a les factures, hauran de complir els requisits regulats en el Reial decret 1619/2012, de 30 de novembre, pel qual s'aprova el Reglament pel qual es regulen les obligacions de facturació, i correspondre el període de realització de les despeses subvencionables amb la preparació i l'execució de l'activitat subvencionada. Les factures hauran de reflectir, amb suficient detall, les prestacions realitzades. No podran aportar-se com a justificant de despeses els albarans, les notes de lliurament ni les factures proforma.  
L'acreditació de les despeses també podrà efectuar-se mitjançant factures electròniques, sempre que complisquen els requisits exigits per a la seua acceptació en l'àmbit tributari. En cas de no disposar de factures en format electrònic, les entitats beneficiàries o qui exercisca la presidència, podran signar-les electrònicament en un únic document en format PDF i en el mateix ordre en què apareguen en la relació classificada de despeses.  
3r. Una relació detallada d'altres ingressos o subvencions que hagen finançat l'activitat subvencionada amb indicació de l'import i la seua procedència, o, si és el cas, la declaració responsable de no haver rebut altres subvencions o ajudes o ingressos per a l'actuació objecte d'esta subvenció.  
4t. Els tres pressupostos que, si escau, i en aplicació de l'article 31.3 de la Llei 38/2003, de 17 de novembre, general de subvencions, hagen d'haver sol·licitat les entitats beneficiàries.  
- Declaració responsable signada per la persona representant legal de l'entitat sobre el compliment de les obligacions establides en la Llei 38/2003, de 17 de novembre, amb indicació expressa d'estar al corrent en el pagament d'obligacions per reintegrament de subvencions.  
  
- Així mateix, les entitats beneficiàries hauran d'acreditar, per mitjà de certificat expedit per l'òrgan competent, davant l'òrgan gestor de la subvenció regulada en esta resolució, els punts següents:  
  
Que els fons han sigut destinats a realitzar l'activitat per a la qual van ser concedits.  
Que la documentació original acreditativa de la despesa realitzada i efectivament pagada es troba en les seues dependències, a la disposició de l'òrgan gestor de la subvenció, de la Intervenció General de la Generalitat i de la Sindicatura de Comptes.  
  
Dotzé. Forma de pagament de la subvenció  
En el moment de disposar de la conformitat amb la concessió de la subvenció i amb les presents bases reguladores d'esta resolució establida en l'article sèptim, s'ha de tramitar el pagament del 65 % del total de la subvenció, com a finançament necessari per a dur a terme les actuacions inherents a esta subvenció, de conformitat amb l'article 44.17.a) de la Llei 8/2023, de 27 de desembre, de pressupostos de la Generalitat per a l'exercici 2024, i l'article 171 de la Llei 1/2015, d'hisenda pública, del sector públic instrumental i de subvencions. No s'exigixen garanties dels fons anticipats d'acord amb l'esmentat article 44 en el seu apartat 18.l).  
La resta de la subvenció es pagarà després de la justificació documental de la totalitat de la subvenció.  
  
Tretzé. Compatibilitat de les ajudes  
L'ajuda concedida serà compatible amb altres subvencions, ajudes, ingressos o recursos procedents de qualssevol administracions o ens públics o privats nacionals, de la Unió Europea o d'organismes internacionals, i concedits per a la mateixa finalitat prevista en la present resolució. Esta compatibilitat estarà condicionada al fet que l'import de les ajudes, aïlladament o en concurrència amb unes altres, no supere el cost de l'activitat subvencionada. Tot això, de conformitat amb l'article 65.3.c del Reglament de la Llei 38/2003, de 17 de novembre, general de subvencions, aprovat pel Reial decret 887/2006, de 21 de juliol, i l'article 168.1.A, apartat c, de la Llei 1/2015, de 6 de febrer, de la Generalitat, d'hisenda, del sector públic instrumental i de subvencions.  
  
  
Catorzé. Minoració, anul·lació i reintegrament de les subvencions  
Es reduirà proporcionalment la subvenció en cas que la justificació de les despeses realitzades no arribe a la quantia atorgada, i també quan s'haja subvencionat una part del cost total de l'activitat i no es justifique l'import total de la despesa que suposa el desenvolupament de l'activitat esmentada.  
La presentació extemporània de la justificació donarà lloc a la incoació d'un procediment per a deixar sense efecte l'acte de concessió de la subvenció. En tot cas, es garantirà el dret d'audiència de l'entitat interessada.  
En els casos previstos en l'article 37 de la Llei general de subvencions, l'entitat beneficiària haurà de reintegrar la totalitat o una part de la quantitat percebuda, més els corresponents interessos de demora. En estos casos es procedirà a la incoació de l'oportú expedient que, amb audiència prèvia de l'entitat interessada, serà resolt per la persona titular de l'òrgan gestor de la subvenció.  
El falsejament o l'ocultació de dades i documents que afecten substancialment la concessió i el lliurament de fons públics donarà lloc a l'exigència de responsabilitats tant en l'ordre administratiu com en el jurisdiccional competent.  
La Vicepresidència Primera i Conselleria de Cultura i Esport es reserva el dret a realitzar les inspeccions tècniques i administratives que es consideren necessàries a fi de conformar la correcta execució de l'actuació subvencionada.  
  
Quinzé. Pla de control  
Esta subvenció estarà sotmesa a les actuacions incloses en el pla de control de 2024 que aprovarà la Direcció General d'Esport en el primer semestre de 2024, d'acord amb l'article 169 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
Així mateix, en l'aplicació del pla de control als expedients seleccionats en este, addicionalment es realitzarà el control material de la realització efectiva de les activitats objecte de subvenció, mitjançant comprovacions in situ si es considera procedent, o bé mitjançant altres procediments, com per exemple vídeos, fotografies o altres proves en format electrònic, així com el seguiment de la publicitat en el seu web o en els mitjans de comunicació, per a garantir la realització adequada de l'activitat subvencionada. Efectuades les actuacions oportunes per a comprovar l'adequació de la realització de l'activitat subvencionada, en cas d'incompliment total o parcial de l'activitat subvencionada, donarà lloc al procediment de reintegrament de la subvenció que corresponga, sense perjuí de la responsabilitat en què haja pogut incórrer l'entitat subvencionada.  
  
Setzé. Conflicte d'interessos   
Les persones beneficiàries hauran d'adoptar totes les mesures necessàries per a previndre qualsevol situació en la qual la imparcialitat i objectivitat en l'execució de l'acció puguen estar compromeses per raons d'interés econòmic, afinitats polítiques, vincles familiars o afectius, o qualsevol altre interés compartit («conflicte d'interessos»).  
Hauran de comunicar oficialment a l'òrgan gestor, sense demora, qualsevol situació constitutiva d'un conflicte d'interessos o susceptible de conduir a un conflicte d'interessos i prendre immediatament totes les mesures necessàries per a corregir esta situació. L'incompliment d'esta obligació pot suposar infracció a l'ordenament jurídic vigent.  
  
  
Desseté. Protecció de dades   
1. La gestió d'esta subvenció comporta el tractament de dades de caràcter personal, per la qual cosa s'apliquen les mesures i garanties regulades en la normativa en matèria de protecció de dades, especialment el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques quant al tractament de dades personals i a la lliure circulació d'estes dades (RGPD), i la Llei orgànica 3/2018, de 5 de desembre, de protecció de dades personals i garantia dels drets digitals.  
2. En compliment del que disposa l'article 13 de l'RGPD, la informació en matèria de protecció de dades és la següent:  
a) Responsable del tractament: Vicepresidència Primera i Conselleria de Cultura i Esport. Plaça de Nules, 2. 46635 València.   
b) Delegació de Protecció de Dades de la Generalitat. Passeig de l'Albereda, 16. 46224 València. Adreça electrònica: gjd@nem.ch.   
c) Finalitat del tractament: gestionar la concessió de la subvenció.  
  
d) Les bases de legitimació general aplicables al tractament de dades són les previstes en els apartats c i e de l'article 6.1 de l'RGPD (l'interés públic i l'obligació legal), en relació amb les normes específiques que regulen este procediment.  
e) Quan la persona sol·licitant, o el seu representant legal, aporte dades de caràcter personal de terceres persones en el procediment administratiu, especialment en la fase de justificació de la subvenció, tindrà l'obligació d'informar-los en els termes que establix esta clàusula.  
  
f) Persones destinatàries de les dades: no està prevista la comunicació de dades de caràcter personal.  
g) Les dades no seran objecte de transferències internacionals.  
h) El responsable podrà efectuar, en l'exercici de les seues competències, les verificacions necessàries per a comprovar l'exactitud de les dades declarades per la persona interessada que estan en poder de les administracions públiques.  
i) De conformitat amb l'article 13.2 de l'RGPD, totes les dades personals sol·licitades a través dels formularis i la documentació vinculada són necessàries per a poder tramitar la subvenció en les diferents fases del procediment. La falta de comunicació d'estes dades a la Conselleria comportarà les conseqüències previstes per l'ordenament jurídic.  
  
j) Termini de conservació de dades: les dades personals es conservaran durant el temps necessari per a complir la finalitat per a la qual se sol·liciten i pels terminis establits en les normes vigents per a complir obligacions i responsabilitats legals, i seran suprimides d'acord amb el que es preveu en la normativa d'arxius i documentació.  
k) La persona interessada té dret a sol·licitar del responsable del tractament l'accés, rectificació i supressió de les seues dades de caràcter personal, així com la limitació o oposició tant al tractament d'estes dades com no ser objecte de decisions individuals automatitzades, de manera presencial o telemàtica, de conformitat amb el que s'indica en la pàgina següent:  
http://www.gva.es/va/proc19970   
l) A més de qualsevol altre recurs administratiu o acció judicial, si la persona interessada considera no atesos els seus drets o vulnerat el tractament de les seues dades personals, pot reclamar davant la Delegació de Protecció de Dades, de manera presencial o telemàtica, de conformitat amb el que s'indica en la pàgina següent: http://www.gva.es/proc22094. A més, hi ha la possibilitat de reclamar davant l'Agència Espanyola de Protecció de Dades.  
Per a més informació, pot consultar-se el registre d'activitat de tractament denominat «Ajudes, beques i subvencions», accessible en https://cultura.gva.es/es/registre-de-tractament-de-dades.  
  
Dihuité. Règim jurídic aplicable  
Esta subvenció es regirà, a més de fer-ho pel que es disposa en esta resolució, per la Llei 38/2003, de 17 de novembre, general de subvencions, i pel Reglament de l'esmentada llei, aprovat pel Reial decret 887/2006, de 21 de juliol, excepte en allò que afecte els principis de publicitat i concurrència, així com pel que es disposa en la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i per les altres normes de dret administratiu que hi siguen aplicables.  
  
Denové. Efectes  
La present resolució produirà efectes a partir de l'endemà de la publicació en el Diari Oficial de la Generalitat Valenciana.  
  
De conformitat amb el que s'establix en els articles 114, 123 i 124 de la Llei del procediment administratiu comú de les administracions públiques, i en els articles 10, 14 i 46 de la Llei reguladora de la jurisdicció contenciosa administrativa, contra esta resolució, que posa fi a la via administrativa, es pot interposar un recurs potestatiu de reposició o plantejar directament un recurs contenciós administratiu en els terminis corresponents i davant els òrgans que s'indiquen a continuació, sense perjudici que es puga interposar qualsevol altre recurs que es considere oportú:  
a) El recurs potestatiu de reposició es pot interposar davant el mateix òrgan que l'ha dictada en el termini d'un mes comptat des de l'endemà de la notificació d'esta resolució.  
b) El recurs contenciós administratiu s'ha d'interposar davant del Tribunal Superior de Justícia de la Comunitat Valenciana en el termini de dos mesos comptats des de l'endemà de la notificació d'esta resolució.  
  
València, 7 de mayo de 2024.- El vicepresident primer i conseller de Cultura i Esport, p. d. (Resolució de 13 d'abril de 2022; DOGV 9328, de 29.04.2022), la secretària autonòmica de Cultura i Esport: Paula Añó Santiago.  
  
ANNEX I  
Relació de beneficiaris de la línia nominativa  
  
S0737 Esport base. Col·laboració en l'organització dels jocs esportius CV. Federacions   
Beneficiaris NIF Import   
euros  
FEDERACIÓ D'ESCACS CV /  
FEDERACIÓN DE AJEDREZ CV V11081967 15.000  
FEDERACIÓ D'ATLETISME CV /  
FEDERACIÓN DE ATLETISMO CV P75431449 80.000  
FEDERACIÓ DE BÀDMINTON CV /  
FEDERACIÓN DE BÁDMINTON CV H31754122 18.000  
FEDERACIÓ DE BÀSQUET CV /  
FEDERACIÓN DE BALONCESTO CV A21030917 40.000  
FEDERACIÓ D'HANDBOL CV /  
FEDERACIÓN DE BALONMANO CV X72299289 40.000  
FEDERACIÓ DE CICLISME CV /  
FEDERACIÓN DE CICLISMO CV D78046847 20.000  
FEDERACIÓ D'ESGRIMA CV /  
FEDERACIÓN DE ESGRIMA CV D10274506 13.000  
FEDERACIÓ D'ESPORTS ADAPTATS CV /  
FEDERACIÓN DE DEPORTES ADAPTADOS CV A69024936 15.000  
FEDERACIÓ D'ESPORT D'ORIENTACIÓ CV /  
FEDERACIÓN DE DEPORTE DE ORIENTACIÓN CV B32253539 18.000  
FEDERACIÓ DE FUTBOL CV (FUTBOL SALA)/  
FEDERACIÓN DE FÚTBOL CV (FÚTBOL SALA) X18207392 5.000  
FEDERACIÓ DE FRONTENIS I PILOTA CV /  
FEDERACIÓN DE FRONTENIS Y PELOTA CV Q55478562 18.000  
FEDERACIÓ DE GIMNÀSTICA CV /  
FEDERACIÓN DE GIMNASIA CV I38785278 20.000  
FEDERACIÓ D'HALTEROFÍLIA CV /  
FEDERACIÓN DE HALTEROFILIA CV W27246123 6.000  
FEDERACIÓ D'HOQUEI CV /  
FEDERACIÓN DE HOCKEY CV H05820329 10.000  
FEDERACIÓ VALENCIANA DE JUDO I DISCIPLINES ASSOCIADES /  
FEDERACIÓN VALENCIANA DE JUDO Y DISCIPLINAS ASOCIADAS P61833217 30.000  
FEDERACIÓ DE NATACIÓ CV /  
FEDERACIÓN DE NATACIÓN CV T45305067 25.000  
FEDERACIÓ DE PÀDEL CV /  
FEDERACIÓN DE PÁDEL CV D38772700 15.000  
FEDERACIÓ DE PILOTA VALENCIANA CV F11545070 50.000  
FEDERACIÓ DE RUGBI CV /  
FEDERACIÓN DE RUGBI CV J97985890 20.000  
FEDERACIÓ DE SALVAMENT I SOCORRISME CV /  
FEDERACIÓN DE SALVAMENTO Y SOCORRISMO CV J70010166 10.000  
FEDERACIÓ DE TAEKWONDO CV /  
FEDERACIÓN DE TAEKWONDO CV Q58121642 10.000  
FEDERACIÓ DE TENIS TAULA CV F78571824 20.000  
FEDERACIÓ DE TRIATLÓ CV /  
FEDERACIÓN DE TRIATLÓN CV O04871352 20.000  
FEDERACIÓ DE VELA CV /  
FEDERACIÓN DE VELA CV H47389159 15.000  
FEDERACIÓ DE VOLEIBOL CV /  
FEDERACIÓN DE VOLEIBOL CV U63918309 40.000  
TOTAL 573.000